Into the Night

„Into the Night“ je prvý singel z kompilačného albumu Ultimate Santana od Carlosa Santanu z roku 2007. Na skladbe spolupracoval Chad Kroeger zo skupiny Nickelback, s ktorým predtým pracoval na skladbe „Why Don’t You & I“ z albumu Shaman. Zároveň Chad Kroeger je aj autorom textu a v piesni hrá na akustickú gitaru. B-strana singlu obsahuje piesne „I Believe It's Time“, „Curacion (Sunlight on Water)“ a „Victory Is Won“. Singel bol vydaný americkým vydavateľstvom Arista Records. Pieseň je niekedy mylne označená za pieseň skupiny Nickelback kvôli spevu Chad Kroegera, ktorý je aj autorom textu.CD liner notes "Now That's What I Call Music! 27 (U.S. series)"

 Popis skladby 
Ide o druhú spoločnú skladbu nahranú obomi hudobníkmi. Prvá niesla názov „Why Don’t You & I“ a bola z albumu Shaman z roku 2002. Pieseň debutovala v rebríčku Billboard Hot 100 na #26 a takisto na #2 v rebríčku Canadian Hot 100. Okrem toho skladba dosiahla #4 v Austrálii, #5 v Turecku, Taliansku a Južnej Afrike. V Španielsku dosiahla skladba #8. Najvyššie pozície dosiahla v rebríčku Hot Adult Top 40 Tracks. Singel bol certifikovaný na zlatú platňu od RIAA.

 Zoznam skladieb 
CD singel
 „Into the Night“  (Ch.Kroeger - Carlos Santana) 
 „I Believe It's Time“  (Carlos Santana) 
 „Curación (Sunlight on Water)“  (Carlos Santana) 
 „Victory Is Won“  (Carlos Santana) 
 „Into the Night“ (Video)

 Zostava 
 Chad Kroeger – akustická gitara, spev
 Carlos Santana – elektrická gitara
 Neal Schon - rytmická gitara
 Karl Perazzo — basová gitara
 Chester Thompson - bicie

 Pozície v rebríčkoch 
Rebríček (2007-2008)VrcholovápozíciaAustralian Singles Chart4Austrian Singles Chart24Canadian Hot 1002German Singles Chart19Italian Single Chart5Slovak Airplay Chart4South African Singles Chart5Spanish Singles Chart8Swiss Singles Chart49Turkish Singles Chart5U.S. Billboard Hot 10026U.S. Billboard Pop 10023U.S. Billboard Hot Adult Top 40 Tracks1U.S. Billboard Hot Adult Contemporary Tracks20

 Referencie 

Kategória:Piesne z 2007
Kategória:Single z 2007
Kategória:Piesne Chada Kroegera
Kategória:Piesne Carlosa Santanu
Kategória:Single Carlosa Santanu